*Сайыс* : **Ғаламтор және балалар.**

*Мақсаты*: Оқушылардың уақытты үнемді пайдаланып, компьютерді тек өз уақытымен пайдалануға дағдыландыру, ғылым-білімге жетелей отырып,өз денсаулығын сақтап, салауатты өмірге тәрбиелеу.

**Тоғжан:** Құрметті оқушылар! Ел президенті айтқандай «Бәсекеге қабілетті мемлекет болу үшін біз сауаттылығы жоғары елге айналуымыз керек». Бұл міндетті атқару біздерге тікелей байланысты. қазіргі білім саласына қойылып отырған заман талабы өз ойы мен пікірі бар, шығармашылықпен жұмыс жасай алатын, қабілетті де құзыретті тұлғаны тәрбиелеу. Осы жолда мұғалімдер мен оқушыларға қойылатын міндеттер аса үлкен. Оқушы қандай болуы керек – деп сұрақ қойсақ, оның бір қыры баланың бос уақытын өткізуіне келіп соғады. Сондықтан біз бүгін оқушы бос уақытын қалай өткізуі керек, соның ішінде компьютерді қалай қолдануы керек деген сұраққа жауап бере алсақ онда біздің дебатымыздың өз мақсатына жақындағаны деп есептейміз.  
«Таяқтың екі ұшы бар» дегендей ғаламторды қолданудың тиімді - тиімсіз жақтары бар. Біз осы жайында өз ой - пікірімізді таразыға салып көрейік.  
Қатысушылар: Жақтаушы **«Ақиқат»** тобы, Даттаушы **«Парасат»** тобы.  
Сайысымыздың ережелерімен бөлімдерімен таныстырып өтейін.  
  
Сайысымыздың бөлімдері:  
І. Кіріспе  
1. Екі фракцияда екі спикерден болады.  
2. Екі фракцияның спикерлері өздерін таныстырады.  
  
ІІ. Негізгі бөлім  
1. Негізгі кезең бұнда спикерлер аргументпен (дәлелдемелермен) мысалдар, статистикалық мәліметтермен таныстырады.  
2. Екі фракцияның ұсынысары мен қосымшалары.  
3. Екі фракция бір - біріне сұрақ қояды.  
  
ІІІ. Қорытынды.  
1. Залда отырған қатысушыларға 2 түсті карточка таратылады. Жақтаушы жақты қолдайтындар жасыл карточка, даттаушы жақты қолдайтындар көк карточканы жәшікке саламыз.  
2. Төрешілер екі фракцияның сайыста жинаған сараптамалық дауыстарын жариялайды.  
3. Қорытынды.  
  
Сайысымыздың ережесі:  
1. Бос айтыс, тартыстан аулақ болу.  
2. Қарсыласыңды тыңдау, сыйлау.  
3. Мысқыл сұрақтар қоюға болмайды.  
4. Қарама - қарсы сұрақтарға берілген уақытты тиімді пайдалану.  
5. Қосымша қойылатын сұрақтарға дайын болу шарт.  
Сайысымыздың төрешілерімен таныстырайық:  
**Сальменова Майра**

**Ақпергенова Камила**  
Сайысымызды бастамас бұрын жеребе таратылып қай фракцияның бірінші бастайтыны белгілі болады.  
Ендеше бірінші бөлімге кезек берейік.

**1 кезең.** Таныстыру. Әр топ өздерін таныстырады. Уақытыңыз 1 минут.  
Жақтаушы жақтың спикерлері (Ақиқат тобы. **Жунусова Лаура,**

**Рыспаева Несібелді**)  
Даттаушы жақтың спикерлері (Парасат тобы. **Тулегенова Дильназ, Бакибаев Алдияр**)  
**2 кезең.Тоғжан**: Қарсыластар өздерін таныстырып болған сыңайлы, енді негізгі кезеңге кезек берсек дейміз. Оқушылар бұл кезеңде өз пікірлерін айтады, оларды дәлелдейді, керекті фактілер, мысалдар, статистикалық мәліметтер келтіреді. Жақтаушы мен қарсы даттаушы жақтың спикерлері әр дәлел бойынша кезекпен кезек сөйлейді. Уақыттарыңыз шектеулі – 2 минут.

**3 кезең.** Әр топтан спикерлер қарсыластарына ұсыныстар жасайды . –

1 минут.

**4 кезең**. Қарсыластар бір-біріне сұрақ қояды.

***Y.Қорытынды.***

1. Төрешілер **Майра** : Қазіргі заман адам баласының ой – өрісінің ерекше дамып, өркендеп жетілген заманы болып отыр. Үйімізде компьютер болса, ол ғаламторға қосулы болса, бүгінде кез-келген жердегі таныстарымызбен хабарласа аламыз. Өзімізге керекті мәліметті ғаламтор арқылы жылдам тауып алып, керегімізге жаратамыз.

Компьютерді пайдаланудың ең алғашқы себебі, жұмыс өнімділігін арттыру болып табылады. Есеп-қисап жасау, құжаттарды қағазға басып шығару, мәліметтерді өңдеу істеріне пайдалатын болсақ, бір сағаттың ішінде бірталай жұмысты аяқтауға болады. Мәселен, арнайы машинкаларда мәтін басатын шебер адам минутына 60-80 сөз, 6-8 жол басса, бір компьютер 200 адамды алмастырады екен. «Компьютер – уақыт талабы» демекші, осы арқылы уақытымызды тиімді пайдаламыз.

Ал компьютердің зиянына келсек, алдымен ол көз жанарының алыстан немесе жақыннан көру қабілеті нашарлайды, әсерін тигізеді, яғни «миопия»-ға ұшырайды. Компьютер алдында ұзақ отырса, адамның қан қысымы көтеріледі. Құлақтыңң есту қабілетін төмендетеді, ұйқы бұзылады, сонымен қатар, омыртқаға көп күш түсетіндіктен, сколиоз ауруына шалдығуы ғажап емес. Электрленген сәулелер саусақ ұштарына әсер етіп, қолдың буындарына зақым келтіреді. Компьютерде және оның маңында шаң көптеп жиналады, бұл оның аумағын ластайды. Лас болған жерде түрлі микорбтар, бактериялар болады. Осынаң бәрі аллергиядан бастап көптеген ауруларды тудыруы мүмкін. Мұның бәрің біле тұра, біз компьютерді пайдаланмыз. Ол қазіргі таңда керекті нәрселердің бірі. Ол болмаса, жұмысымыздың көбі орындалмай қалады, алайда денсаулық одан да маңызды.

Осыларды ескере келе, компьютер алдына отырмас бұрын, мына кеңестерге көз жүгіртсеңіз:

1. Монитор көзден 50-70 см қашықтықта тұруы керек.

2. Экранның жоғарғы бөлігі көздің тұсынан төмендеу тұрғаны жөн.

3. Компьютер тұрған бөлмеде шаң болмауы керек, өйткені ол адам ағзасына өте зиянды.

4. Үзіліс кезінде көзге бірнеше жаттығу жасау керек.

5. Компьютермен жұмыс істеген кезде сағат сайын көзге демалыс беру керек.

**Камила** екі фракцияның сайыста жинаған сараптамалық дауыстарын жариялайды.  
  
**Тоғжан:**    
Жаһанданып қоғамың жаңарғасын,   
Өміріңнің өзгертті бар арнасын.   
Компьютер алдынан бір шықпайсың,   
Ғаламторға телмірген замандасым.   
  
Амалдарды ұмытсаң бар қайырлы,   
Ғаламтордан аласың қандай үлгі.   
Таңға дейін маужырап отырасың,   
Мониторға ұрғанша маңдайыңды.   
  
Уақыт тауып сырласып,мұң шағатын,   
Достарыңның оқисың мұнша хатын.   
Құдайды ойлап, бірақ та бір тәуліктің,   
Құлшылыққа қимайсың бір сағатын.   
  
Танымың тар қапасқа қамалмасын,   
Аллаға иіу керек адам басын.   
Босқа өткізіп, өлтірген уақытыңды,   
Өкінішті, қайтарып ала алмасың!!!. 

Назарларыңызға рахмет! Сау болыңыздар!